kardosdrur/scandi-wiki huggingface dataset:
Søvang (Amager)

Søvang ligger på Amager og er en by i Dragør Kommune med . Byen hører til Region Hovedstaden og befinder sig 15 kilometer fra Københavns centrum.

Søvang ligger ud til Øresund, hvor Danmarks længste badebro på 279,1 m befinder sig. Badebroen kan ses i filmen Ved Kongelunden. Desuden ligger Søvang op af skoven Kongelunden, samt Danmarks største birkeskov.

Den har en fritidsinstitution (Sølyst) bestående af en ungdomsklub, en fritidsklub og et fritidshjem.

Eksterne links 
 Grundejerforeningen Søvang – officiel website

Kilder 

Byer i Dragør Kommune
FIFA (flertydig)

FIFA kan referere til flere artikler:

 FIFA – en fodboldorganisation.
 FIFA-serien – en serie af computerspil om fodbolden navngivet efter organisationen.
Magnetisk monopol

En magnetisk monopol er en hypotetisk partikel eller et legeme der besidder en "magnetisk ladning" forskellig fra 0 — populært sagt; en magnet der har enten en nord- eller en sydpol, men ikke begge dele. Ifølge blandt andet teorierne om superstrenge kan der godt eksistere magnetiske monopoler, men hidtil har man aldrig fundet eller fremstillet dem.

Hypotetiske elementarpartikler
Magnetisme
Kvantefeltteori
Hypotetiske partikler
Uløste problemer indenfor fysik
Atlasceder

 
Atlas-Ceder (Cedrus atlantica) er et stort, stedsegrønt nåletræ med en bred og kuplet krone. Nogle forskere betragter Atlas-Ceder som en variant af Libanon-Ceder. I så fald hedder den Cedrus libani var. atlantica.

Beskrivelse 
Stammen er som regel kortskaftet, svær og gennemgående. Hovedgrenene er først opstigende, så mere udspærrede, og til sidst helt vandrette. Barken er først strågul, så gråbrun, og til sidst grå og opsprækkende i små firkanter. Knopperne er spredte, ægformede og lysebrune med mørke spidser på knopskællene. 

Fra bladhjørnerne på étårsskuddene dannes der fra andet år små kortskud med knippestillede nåle. Nålene er grågrønne med tydelig spids. De er runde i tværsnit. Han- og hunblomster sidder adskilt i tætte, oprette stande. Hunstandene bliver til tøndeformede, oprette kogler. De modner over to år. Først er de lysegrønne med et violet skær mod spidsen, senere mere mørkt violet, og til sidst lysebrune. De falder fra hinanden ved modning. Frøene modner sandsynligvis ikke her i landet.

Rodsystemet er kraftigt, og det når langt ud og ned. Udenfor kronens radius dannes et tæt rodfilt.

Højde x bredde og årlig tilvækst: 25 x 12 m (30 x 20 cm/år). Målene kan anvendes ved udplantning.

Hjemsted 
Atlas-Ceder hører hjemme i Atlas-bjergene i Algeriet og Marokko. Her danner den skove på de allerhøjeste skråninger sammen med bl.a. Strand-Fyr, Rødfrugtet Ene, Afrikansk Cypres, Sten-Eg, Buksbom og Vild Figen. Siden år 1860'erne er arten naturaliseret og under kraftig spredning på Mont Ventoux i Provence.

Sorter 
Planten dyrkes udelukkende som prydtræ i Danmark, og det er næsten altid den nedennævnte sort.

 Blå Atlas-Ceder (Cedrus atlantica 'Glauca'), der har en bred og markant vækst med blågrå nåle.

Stedsegrønne
Haveplanter
Nåletræer
Ceder
Sekstet (film)

Sekstet er en dansk film fra 1963, instrueret af Annelise Hovmand, der også har skrevet manuskript med Poul Bach.

Medvirkende 
 Ingrid Thulin
 Axel Strøbye
 Ghita Nørby
 Ole Wegener

Eksterne henvisninger 
 

Danske film fra 1963
Film instrueret af Annelise Hovmand
Ballerina

Ballerina kan have flere betydninger:

 Ballerina - den ledende kvindelig balletdanser i et balletkompagni.

Ballerina kan også henvise til:

 Ballerina (film fra 1956) – tyske film af Georg Wilhelm Pabst fra 1956
 Ballerina (film fra 1966) – dansk-amerikansk film fra 1966
 Ballerina (film fra 2002) – dansk animationsfilm fra 2002 instrueret af Kunuk Platoú og Valerie Edwina Saunders
 Ballerina (film fra 2006) – dokumentarfilm der følger flere russiske ballerinaer på forskellige punkter i deres karriere fra 2006
 Ballerina (film fra 2012) – dansk dokumentarfilm - portrætfilm om Elsa Marianne von Rosen fra 2012
 Ballerina (film fra 2016) – amerikansk animationsfilm fra 2016
 Ballerina (sko) – en flad damesko
Søren Weiss

Søren Weiss Abildholt (f. Weiss Hansen den 22. oktober 1922 i Ribe, død 22. marts 2001) var en dansk skuespiller, der blev uddannet fra Det kongelige Teater i 1946, men blev allerede i 1940 færdiguddannet som balletdanser. Bortset fra et par korte afstikkere til et par provins-teatre – herunder Odense Teater – har Weiss altid været knyttet til teatret på Kongens Nytorv. Blandt de mange stykker han har medvirket i kan nævnes Erasmus Montanus, Den politiske kandestøber og Genboerne. Han har desuden iscenesat en række forestillinger, såsom Ung vrede og operaen Cavalleria Rusticana. Han har også været lærer på Operaakademiet. I tv har han medvirket i serierne En by i provinsen og Bryggeren og nåede tillige at få roller i godt og vel en håndfuld spillefilm.

Filmografi 
 Ebberød Bank – 1943
 Kristinus Bergman – 1948
 Café Paradis – 1950
 Alt dette og Island med – 1951
 Een blandt mange – 1961
 Tænk på et tal – 1969

Eksterne henvisninger 
 
 

Skuespillere fra Danmark
Henri Pélissier

Henri Pélissier (22. januar 1889 – 1. maj 1935) var en fransk cykelrytter, som vandt Tour de France i 1923. Udover sine 29 karrieresejre, var han kendt for sin årelange fejde med tourgrundlæggeren Henri Desgrange og for sin protester mod de miserable betingelser, som rytterne måtte køre under på hans tid.

Pélissier var en af fire brødre, som alle blev professionelle cykelryttere. Han blev professionel i 1911 og samlede flere vigtige sejre før 1. verdenskrig, deriblandt Milano-San Remo i 1912 og tre Tour de France-etaper i 1914.

Efter krigen genoptog han cyklingen, vandt Paris-Roubaix i 1919 og deltog i Touren de fem følgende år i træk. Umiddelbart før 1921-udgaven af Paris-Roubaix krævede Henri og hans broder Francis af deres sponsor, at denne skulle betale dem mere end den almisse, som rytterne normalt måtte leve med. Kravet blev afvist, og de valgte at køre løbet som uafhængige uden støtte fra et hold. Desgrange svor, at ingen af dem nogensinde mere ville komme på forsiden af hans avis l'Auto, men måtte æde sine ord i sig igen, da Henri vandt.

I 1923, efter endnu et anfald, skrev Desgrange: "Pélissier vil aldrig vinde Touren. Han ved ikke, hvordan man lider". Kort efter vandt Pélissier nemt Touren. Det følgende år trak han sig ud af Touren på grund af en straf, han fandt uretfærdig.

I et interview protesterede han igen mod Tour-betingelserne; han udtalte: "Vi bliver behandlet som dyr i et cirkus". Reporteren Albert Londres opfandt betegnelsen landevejens straffefanger, som siden er blevet brugt om cykelryttere

Pélissier var kendt for at være stridslysten og hidsig. Ofte prøvede han også at ophidse holdkammerater og andre ryttere i feltet.

Efter indstillingen af karrieren i 1928 medførte hans kamplystne personlighed en hurtig forringelse af hans liv. I 1933 kunne hans kone Léonie ikke længere holde ud af leve med ham og skød sig selv. To år senere skød hans nye kæreste, Camille Tharault, ham med den samme pistol, fordi han havde ridset hende med en kniv under et skænderi.

Eksterne henvisninger 

 

Mandlige cykelryttere fra Frankrig
Tour de France-vindere
Personer der er blevet myrdet
Myllykosken Pallo -47

Myllykosken Pallo –47 (ofte forkortet til MyPa) er en finsk fodboldklub, der hører hjemme i byen Anjalankoski. Holdet spiller i den Finske række, . Klubbens træner er Ilkka Mäkelä, og holdet spiller sine hjemmekampe på Saviniemi.

Titler 
 Finsk mester:  2005 (1)
 Finsk pokalmester:  1992, 1995, 2004 (3)

Spillertrup 2013

Kendte spillere i MyPa 
 Tuomas Haapala
 Markus Heikkinen
 Sami Hyypiä
 Joonas Kolkka
 Toni Kuivasto
 Jari Litmanen
 Miikka Multaharju
 Niklas Tarvajärvi

Eksterne henvisninger 

 MyPa (officiel hjemmeside)

Fodboldklubber i Finland
Etableret i 1947
The King of Comedy

The King of Comedy er en amerikansk drama- og komediefilm fra 1983, instrueret af Martin Scorsese og med Robert de Niro og Jerry Lewis i hovedrollerne. 

Filmen handler om to ensomme mænd; den ene er den feterede talkshow-vært Jerry Langford, den anden er Rupert Pupkin. Sidstnævnte bor stadig hjemme hos mor og hænger ud på Times Square som autografjæger, men drømmer om en fremtid som tv-komiker. Han forsøger derfor på alle måder at møve sig ind på livet af Langford. Til sidst kidnapper han tv-værten med det formål at tvinge tv-selskabet til at lade Rupert optræde som stand-up komiker for åben skærm.

Ekstern henvisning 
 

Amerikanske film fra 1983
Komediefilm fra USA
Engelsksprogede film
Film instrueret af Martin Scorsese
Dramafilm fra USA
Kriminalfilm fra USA
Pier Luigi Nervi

Pier Luigi Nervi (født 21. juni 1891, død 9. januar 1979) var en italiensk arkitekt og ingeniør, hvis forskning i betonens anvendelsesmuligheder i byggeriet resulterede i en række storslåede konstruktioner, bl.a. stadionanlæg i Firenze og Rom, udstillingshaller, hangarer og banegårde. Han deltog endvidere i opførelsen af UNESCO-huset i Paris.

Arkitekter fra Italien
Modernistiske arkitekter
Deltagere ved olympiske kunstkonkurrencer
Ødekirke

En ødekirke er en middelalderkirke, som ikke længere fungerer som kirke. Den vil som oftest være helt eller delvist revet ned. I Danmark er der registreret 411 sådanne kirker.

Tidligere betænkte man sig ikke på at rive en overflødig kirke ned og genbruge stenene til andre bygninger, men i dag betragtes ruinerne som en vigtig del af Danmarks kulturarv, og Nationalmuseet forsøger at registrere dem alle, uanset hvor lidt der er tilbage af dem.

Synlige ødekirkegårde er automatisk fredet, uanset om de er registreret, tinglyst eller ej. Anlæggene er tillige omgivet af en 100 meter beskyttelseslinje.

Er anlæggene ikke synlige, er de fredet, når det er meddelt ejeren. I dette tilfælde er anlæggene ikke omgivet af en 100 meter beskyttelseslinje.

Eksempler på ødekirker:

 Østermarie Gamle Kirke på Bornholm. En halvvejs nedrevet ruin står tilbage.
 Nikolaj Kunsthal. Den nederste del af tårnet stammer fra den oprindelige kirke.
 Sankt Ibs Kirke i Roskilde. Skibet står tilbage.
 Buderup Ødekirke ved Støvring.
 Krogsbæk Ødekirkegård
 Rolsø Ødekirke på Mols
 Krejbjerg Kirketomt i Ikast-Brande Kommune

Noter

Se også 
 Nedlagte folkekirker i Danmark

Kirker
Husmenighed

En husmenighed er en kristen menighed, der i stedet for at mødes i en kirkebygning, samler sig i private hjem til gudstjeneste og bibellæsning. Formen er mere fri end i Folkekirken, men den består typisk af lovsang, bøn, bibellæsning og samvær bagefter. Mange bruger også at spise sammen før de læser sammen.

I Bibelen står der, at de første kristne samledes i private hjem. Og det praktiseres også i dag og der vil typisk ikke være nogen lønnet præst, eller udgifter til bygninger m.v.

Eksterne henvisninger 
 Husmenighed  – samlingssted for husmenigheder

Kristendom
Aquino

Aquino har flere betydninger:

 Aquino (by)− en by i regionen Lazio i Italien
 Benigno Aquino, Jr. - en filippinsk oppositionsleder 
 Benigno Aquino III -  en filippinsk politiker
 Corazon Aquino − en filippinsk politiker
 Javier Aquino − en mexicansk fodboldspiller
Skabelse

Skabelse betegner i mange religioner den proces, gennem hvilken verden antages at være skabt. Langt de fleste religioner har skabelsesberetninger, der rummer koncepter, som forklarer, hvorfor alting er som det er.

Se også 
 Kosmogoni
 Kosmologi
 Big bang
 Kreationisme
 Miller-Urey-eksperimentet

Links 
 Skabelsesberetningen – skrift udlægger skrift – ud fra gap teorien
 The gap theory page dansk ejet men engelske tekster

Religiøse kosmologier
Religion
Pseudovidenskab

no:Skapelse (teologi)
Brute force-angreb

Et brute force-angreb er en generel metode til dekryptering, hvor samtlige mulige nøgler afprøves én efter én, indtil nøglen er fundet. En kryptografisk algoritme kaldes sikker, når den bedste måde at finde nøglen på er et brute force-angreb; omvendt brydes eller knækkes den ved at finde en hurtigere metode.

Man sikrer sig mod brute force-angreb ved at vælge en tilpas stor nøgle, f.eks. 128 bits. Et brute force-angreb ville i værste fald kræve 2128 eller ca. 3•1038 dekrypteringer, jævnfør tidskompleksiteten for lineær søgning. Hvis algoritmen f.eks. kræver 16 operationer, vil brute force-dekryptering med den pt. hurtigste supercomputer (2,5 exaflops) i gennemsnit tage 300 millioner milliarder år, hvilket er omkring 100 millioner gange universets forventede levetid. Denne beregning tager dog ikke højde for, at computere bliver hurtigere og hurtigere. 

Det amerikanske standardiseringsinstitut NIST har anbefalet, at brugen af nøgler på 80 bit udfases senest i 2015.

Kryptografi
Cyberangreb

de:Brute-Force-Methode#Kryptologie
Linux Standard Base

Linux Standard Base, også kaldet LSB, er et fælles projekt bestående af en række forskellige Linux-distributører. LSB er formelt set organiseret under Free Standards Group med det formål at standardisere den interne struktur i Linux-baserede styresystemer. Målet med LSB er at opnå en øget kompatibilitet mellem forskellige Linux-distributioner og videre at gøre det muligt at afvikle samme program på alle LSB-kompatible systemer.

Ekstern henvisning 
 Linux Standard Bases websted

Standarder
Standard Base
Henry Bateman

H M Bateman, Henry Mayo Bateman (født 15. februar 1887 i Australien, død 11. februar 1970) var sin tids mest kendte engelske tegner. Han blev hovedsageligt kendt for en række vittige karikaturtegninger i bladet Punch, hvor han spiddede den engelske overklasses og middelklasses vaner og manerer. Især højtråbende pensionerede oberster gengav han med overbevisning. Hans "The man who ..." er berømte: manden som ... gør det helt uantagelige: Manden, der tændte sin cigar før Majestætens skål, Manden, der kastede en snebold i St. Mortiz, Manden, der klappede mellem satserne etc. Stadig relevante kommentarer til pinlig opførsel.

Tegnere fra England
Flops

Flops er et udtryk inden for computere og beregninger, der står for floating point operations per second, og er et mål for en computers beregningskraft. Computerberegninger med meget små størrelser eller meget store størrelser kræver, at man regner med flydende tal. Ligeledes må man bruge flydende tal, hvis beregningen kræver i store talintervaller. Flydende tal findes i tre størrelser 64 bit (dobbelt præcision), 32 bit (enkelt præcision) og 16 bit (halvpræcision) og flops angivelser kan være for alle disse størrelser. For moderne supercomputere vil angivelserne normal være for dobbelt præcision. Flops er et bedre mål for en computers regnekraft end antal instruktioner per sekund (IPS). 

De almindelige SI-præfikser anvendes på dette udtryk; dvs. megaflops (millioner flops), gigaflop (milliarder flops), teraflops, petaflops etc.

Rekorder

Den nuværende hurtigste supercomputer hedder "Sunway TaihuLight" og blev bygget ved National Supercomputing Center i byen Wuxi, Kina. "Sunway TaihuLight" har yder 93 petaflops og er næsten tre gange så kraftig som den tidligere nummer et "Tianhe-2", som blev bygget ved National Supercomputing Center i byen Guangzhou. Til sammenligning yder en moderne hjemmecomputer med f.eks. 2 GHz processor nogle få gigaflops. En almindelig lommeregner klarer ca. 10 flops.

Danmark
Danmarks Tekniske Universitet har bygget den hurtigste supercomputer i Danmark. Den har en regnekraft på 46 teraflops. Den tidligere danske rekordindehaver var Syddansk Universitet, som har en supercomputer med en regnekraft på 8,5 teraflops.

Vestas A/S har i dag Danmarks hurtigste supercomputer med en regnekraft på over 150 teraflops.

Det europæiske LUMI-projekt 
Danske forskere bygger sammen med forskere i ni andre europæiske en ny supercomputer i præ-exaskala med en maksimal teoretisk ydelse på 552 petaflops. Computeren skal stå i Finland og vil koste 1,5 milliarder danske kroner. Computeren hedder LUMI, fortæller professor Torben Larsen, der medlem af LUMIs styrekomite til Ingeniøren.

Kilder 

Computerterminologi
Dyknagle

En dyknagle anvendes af tømrere og snedkere til neddykning af søm og dykkere, således at hovedet (af sømmet) kommer ned under overfladen af emnet.

Funktion 
Dyknaglen sættes med den spidse ende på sømmets (dykkerens) hoved, og med en hammer bankes på den firkantede ende, indtil tilstrækkelig dykning er opnået.

Impulsoverførende værktøj
Tolbert Lanston

Tolbert Lanston (3. februar 1844 – 18. februar 1913) var en amerikansk opfinder, født i Ohio. Han var manden bag Monotype-sættemaskinen, som var den første mekaniske indretning, der kunne støbe og sætte løse typer på linje (i modsætning til liniestøbemaskiner); dens fremkomst i 1897 skabte en revolution inden for trykkeindustrien.

Noter 

Opfindere fra USA
Bogtrykkere
Powerplay

Powerplay er et begreb, der (i Danmark) først og fremmest er kendt inden for ishockey. Powerplay opstår når det ene hold får en eller flere spillere vist ud. Det andet hold får så en tidsbegrænset overtalssituation. Typisk vil de være 5 spillere (foruden målmanden) mod 4  eller 3 spillere på modstanderholdet. Ideen er at føre pucken ind i modstandernes zone og tålmodigt spille pucken rundt indtil der viser sig en oplagt scoringsmulighed. Skulle det lykkes at score i en sådan overtalssituation vil modstanderne få "løsladt" en af spillerne fra straffeboksen og vil således spille 5 mod 5 når spillet bliver sat i gang igen (eller 4 mod 5 såfremt de havde to spillere udvist).

Det hold som er i undertal vil som modtræk forsøge at danne en firkant foran eget mål for på den måde at begrænse modstanderne til at spille [|pucken rundt så langt væk fra målet som muligt. Derfor kaldes det at spille i undertal også for boxplay.

Hvis holdet der er i undertal kun har tre spillere på isen vil de tilsvarende forsøge at danne en trekant, typisk med to spillere ved eget mål og en spiller foran dem og på den måde forsøge at forhindre modstanderholdet i at komme for tæt på mål.

Et mål scoret i Powerplay bliver i kampprotokollen bogført som et powerplay-mål med forkortelsen PP. Skulle det derimod lykkes det hold som er i undertal at score betegnes et sådant mål som "shorthanded" og bliver bogført med forkortelsen SH.

På holdene vil der typisk være spillere som i større eller mindre grad specialiserer sig i enten powerplay eller boxplay. En spiller der bruges flittigt i begge situationer kan med rette betragtes som en allround-spiller. Det kræver også en større grad af spilforståelse at være på isen i disse ofte matchafgørende situationer.

Begrebet powerplay anvendes endvidere inden for sportsgrenene lacrosse, indendørs fodbold og håndbold, hvor betydningen af en overtalssituation er stort set den samme som i ishockey. Også inden for for rugby og cricket anvendes begrebet, om end overtalssituationerne her er en anderledes karakter.

Ishockey
Lacrosse
Vejlø

Vejlø kan henvise til flere artikler:
 Vejlø (Nakskov Fjord) – en ø i Nakskov Fjord og et ejerlav i Sandby Sogn, Lolland Kommune
 Vejlø (Stubberup Sogn) – en ø i Stubberup Sogn, Kerteminde Kommune
 Vejlø (Vejlø Sogn) – en bebyggelse og et ejerlav i Vejlø Sogn, Næstved Kommune

 Se også
 Vejlø Sogn – et sogn i Næstved Kommune.
 Vejlø Kirke – sognets kirke
Muskatnød-familien

Muskatnød-familien (Myristicaceae) består af ca. 20 slægter og omkring 475 arter, som er udbredt i tropiske egne overalt på kloden. De kendes let på, at udsivende saft er rød. Arterne indeholder flavoner og tryptaminalkaloider. Den yderste knop er stor, og bladene sidder oftest 2-radet. De er kortstilkede og med blågrå farve på undersiden. Planterne er særbo og de forholdsvis små blomster er stilkede og anbragt spiralformet i 2-40-tallige stande. Frugterne er store, forveddede stenfrugter med store kerner, hvis indre er foldet. Her omtales kun den ene slægt, der er repræsenteret ved en art, der er økonomisk og kulinarisk betydningsfuld.

 Muskatnød-slægten (Myristica)

Plantefamilier
Igler

Igler (Hirudinea) er en underklasse af ledorme i dyreriget. Der findes tre grupper af igler: ferskvands-, brakvands- og havigler. Igler er ligesom regnorme hermafroditter. Den mest kendte igleart er nok lægeiglen (blodiglen), Hirudo medicinalis, som er naturligt forekommende i Europa, og har været brugt til åreladning i århundreder.

Alle iglearter er kødædere. Nogle af dem er rovdyr, som jager et udvalg af invertebrate dyr såsom orme, snegle og insektlarver, mens et fåtal er parasitter, og lever af at suge blod fra hvirveldyr som f.eks. frøer, krybdyr, fisk og pattedyr. Hvis de får muligheden kan de også leve af menneskeblod. Iglens største fjender er fisk, vandlevende insekter, skaldyr (krabber, hummer) og andre igler med speciale i iglejagt.

Igler ånder gennem huden.

Se også 
 Andeigle

Ledorme
Kærsgård Voldsted

Kærsgård Voldsted ligger ganske nær Horsens-Odder landevejen på det bakkehæld, som fra Hundslund By strækker sig mod øst ned mod Åkærdalen. 

Den firsidede borgbanke er ca. 3.5 m høj og er omgivet af en voldgrav og en svag ydervold. Det tilstødende ladegårdsanlæg er stærkt forstyrret af landevejens anlæggelse.

Udgravning har vist, at der på borgbanken har stået en kvadratisk bygning, hvis syld af kampesten er bevaret. Borgen er blevet ødelagt ved brand. Der er gjort møntfund på stedet, og den yngste mønt er fra Christoffer 2.`s tid. Sandsynligvis er borgen ødelagt før 1332.

Litteratur 
Jan Kock, Borg og vold – en guide til middelalderens borge, voldsteder og deres efterklange i Østjylland. Højberg 1999.

Voldsteder i Århus Amt
Bygninger, konstruktioner og anlæg i Odder Kommune
Muskatnød-slægten

Muskatnød-slægten (Myristica) er udbredt i Indien, Sydøstasien og på Ny Guinea. Det er arter af stedsegrønne træer med store, forveddede frugter. En af arterne er økonomisk betydningsfuld, da den leverer krydderiet muskatnød.

 Muskatnødtræ (Myristica fragrans)

Planteslægter

es:Nuez moscada
fi:Muskotti
it:Noce moscata
sl:Muškat (drevo)
tr:Muskat
Moskva (flod)

Moskva (, ) er en flod der flyder gennem oblasterne Moskva og Smolensk i Rusland. Den er 502 km lang. Dens afvandingsareal er 17.600 km². Den fryser til i november-december og begynder at tø i slutningen af marts. De vigtigste bifloder er Ruza (145 km), Istra (113 km), Jauza (48 km), Pakhra (135 km), Setun (38 km) og Severka (98 km). Gennem Moskvakanalen har floden forbindelse med Volga.

Byen Moskva ligger ved flodens bred og er navngivet efter denne. Oprindelsen af navnet er ukendt. En teori foreslår at navnet stammer fra gammelt finsk og betyder "mørk" og ["turbid"]. Alternativt kan navnet også stamme fra Komi, og betyde "ko-floden" eller fra Mordovisk og betyde "bjørne-floden".(ru wiki)

Floden flyder ligeledes gennem byerne Zvenigorod, Voskresensk, Kolomna, Zhukovsky, Bronnitsy og Mozhaysk.

Noter

Eksterne henvisninger 

Floder i Smolensk oblast
Floder i Moskva oblast
Muskatnødtræ

 
Muskatnødtræ (Myristica fragrans) er et stedsegrønt træ. Alle dele af planten, men især frugterne indeholder talrige, duftende stoffer, som har gjort pulveriseret frøkappe ("muskatblomme") og frø ("muskatnød") til eftertragtede krydderier.

Beskrivelse 
Stammen er ret og kort, og grenene er næsten vandrette og glatte med grågrøn til olivengrøn bark. Endeknoppen er meget stor. Bladene er spredtsiddende, helrandede og elliptiske med mørkegrøn overside og lyst grågrøn underside. 

Træet er særbo, og blomstringen sker i marts-juli, hvor man kan se de bleggule blomster sidde samlet i små, bæragtige stande. De okkergule kapsler er meget store (op til 10 cm lange). Kernen er oval og omgivet af en rødlig, kødet frøkappe. Kernen indeholder ét olieholdigt frø.

Rødderne udvikles ofte til luftrødder. 

Højde x bredde og årlig tilvækst: 12 x 8 m (25 x 15 cm/år).

Hjemsted 
Planten er oprindeligt vildtvoksende på Bandaøerne og de nordlige Molukker, hvor den findes sammen med bl.a. Kassava (Manihot esculenta) Kokospalme (Cocos nucifera), Sagopalme (Arena pinnata), Robusta-Kaffe (Coffea robusta) og Banan (Musa paradisiaca). Den er under dyrkning i Sydamerika, Asien og Afrika.

Se også 
 Muskatnød

Træer
Krydderier